Document ID: /roh_data/filtered/fineweb-2-filterrobots_roh.jsonl.gz/50426

Il Bergfahrt Festival fiss stà previs dals 4 fin 6 da zercladur da quest onn. Pervi da corona è el dentant vegnì annullà. Per tuttina far in plaschair als fans da la cultura, ha il comité d’organisaziun decidì da far duas occurrenzas la sonda. Grazia las schluccadas da corona han enfin 100 persunas pudì visitar mintgamai ina da las duas occurrenzas.
Tranter auter èn stads sin tribuna il rapper e scrivent Gimma alias Gian Marco Schmid, il chantadur Pascal Gamboni, Corin Curschellas ed ils Mutzigani’s, ina gruppa da Bravuogn che suna musica dals zagrenders.
La proxima ediziun dal Bergfahrt Festival è planisada als 27 fin 29 da matg 2022.